ਇੰਡੋਨੇਸ਼ੀਆ

ਇੰਡੋਨੇਸ਼ੀਆ ਲੋਕ-ਰਾਜ ਦੱਖਣ ਪੂਰਵ ਏਸ਼ੀਆ ਅਤੇ ਓਸ਼ਿਨਿਆ ਵਿੱਚ ਸਥਿਤ ਇੱਕ ਦੇਸ਼ ਹੈ। 17508 ਟਾਪੂਆਂ ਵਾਲੇ ਇਸ ਦੇਸ਼ ਦੀ ਜਨਸੰਖਿਆ ਲਗਭਗ 23 ਕਰੋੜ ਹੈ, ਇਹ ਦੁਨੀਆ ਦਾ ਚੌਥਾ ਸਭ ਤੋਂ ਜਿਆਦਾ ਆਬਾਦੀ ਅਤੇ ਦੁਨੀਆ ਵਿੱਚ ਸਭ ਤੋਂ ਵੱਡੀ ਮੁਸਲਮਾਨ ਆਬਾਦੀ ਵਾਲਾ ਦੇਸ਼ ਹੈ। ਦੇਸ਼ ਦੀ ਰਾਜਧਾਨੀ ਜਕਾਰਤਾ ਹੈ। ਦੇਸ਼ ਦੀ ਜ਼ਮੀਨੀ ਸੀਮਾ ਪਾਪੁਆ ਨਿਊ ਗਿਨੀ, ਪੂਰਵੀ ਤੀਮੋਰ ਅਤੇ ਮਲੇਸ਼ੀਆ ਦੇ ਨਾਲ ਮਿਲਦੀ ਹੈ, ਜਦੋਂ ਕਿ ਹੋਰ ਗੁਆਂਢੀ ਦੇਸ਼ਾਂ ਸਿੰਗਾਪੁਰ, ਫਿਲੀਪੀਂਸ, ਆਸਟਰੇਲਿਆ ਅਤੇ ਭਾਰਤ ਦਾ ਅੰਡਮਾਨ ਅਤੇ ਨਿਕੋਬਾਰ ਟਾਪੂ ਸਮੂਹ ਖੇਤਰ ਸ਼ਾਮਿਲ ਹੈ।
ਰਸਮੋ ਰਿਵਾਜ
ਤਸਵੀਰਾਂ

ਇਤਿਹਾਸ

ਸੱਤਵੀਂ ਸ਼ਤਾਬਦੀ ਤੋਂ ਹੀ ਇੰਡੋਨੇਸ਼ੀਆ ਦੀਪਸਮੂਹ ਇੱਕ ਮਹੱਤਵਪੂਰਨ ਵਪਾਰਕ ਖੇਤਰ ਰਿਹਾ ਹੈ। ਬੁਨੀ ਜਾਂ ਮੁਨੀ ਸਭਿਅਤਾ ਇੰਡੋਨੇਸ਼ੀਆ ਦੀ ਸਭ ਤੋਂ ਪੁਰਾਣੀ ਸਭਿਅਤਾ ਹੈ। ਚੌਥੀ ਸਦੀ ਈਸਾ ਪੂਰਵ ਤੱਕ ਇਸ ਸਭਿਅਤਾ ਨੇ ਕਾਫ਼ੀ ਤਰੱਕੀ ਕਰ ਲਈ ਸੀ। ਇੱਥੋਂ ਦੇ ਲੋਕ ਹਿੰਦੂ ਧਰਮ ਅਤੇ ਬੁੱਧ ਧਰਮ ਵਿੱਚ ਵਿਸ਼ਵਾਸ ਰੱਖਦੇ ਸਨ ਅਤੇ ਰਿਸ਼ੀਆਂ ਉੱਤੇ ਨਿਰਭਰ ਸਨ। ਅਗਲੇ ਦੋ ਹਜ਼ਾਰ ਸਾਲਾਂ ਤੱਕ, ਇੰਡੋਨੇਸ਼ੀਆ ਹਿੰਦੂ ਅਤੇ ਬੋਧੀ ਦੇਸ਼ਾਂ ਦਾ ਸਮੂਹ ਬਣਿਆ ਰਿਹਾ। ਇੱਥੇ ਹਿੰਦੂ ਰਾਜੇ ਰਾਜ ਕਰਦੇ ਸਨ। ਇੱਥੇ ਸਦੀਆਂ ਪਹਿਲਾਂ ਕੀਰਤਨਨਗਰ ਅਤੇ ਤ੍ਰਿਭੁਵਨ ਵਰਗੇ ਰਾਜਿਆਂ ਨੇ ਰਾਜ ਕੀਤਾ ਸੀ। ਸ਼੍ਰੀਵਿਜਯ ਦੇ ਰਾਜਕਾਲ ਦੌਰਾਨ ਚੀਨ ਅਤੇ ਭਾਰਤ ਨਾਲ ਵਪਾਰਕ ਸੰਬੰਧ ਸਨ। ਨਿਆ ਸ਼ਾਸਕਾਂ ਨੇ ਹੌਲੀ-ਹੌਲੀ ਭਾਰਤੀ ਸੱਭਿਆਚਾਰਕ, ਧਾਰਮਿਕ ਅਤੇ ਰਾਜਨੀਤਿਕ ਪੈਟਰਨਾਂ ਨੂੰ ਅਪਣਾਇਆ ਅਤੇ ਸਮੇਂ ਦੇ ਬੀਤਣ ਨਾਲ, ਹਿੰਦੂ ਅਤੇ ਬੋਧੀ ਰਾਜ ਉਭਰ ਕੇ ਸਾਹਮਣੇ ਆਏ। ਇੰਡੋਨੇਸ਼ੀਆ ਦਾ ਇਤਿਹਾਸ ਵਿਦੇਸ਼ੀ ਲੋਕਾਂ ਦੁਆਰਾ ਪ੍ਰਭਾਵਿਤ ਹੋਇਆ ਹੈ, ਜੋ ਇਸ ਖੇਤਰ ਦੇ ਕੁਦਰਤੀ ਸਰੋਤਾਂ ਵੱਲ ਖਿੱਚੇ ਆਏ ਸਨ। ਮੁਸਲਮਾਨ ਵਪਾਰੀ ਇਸਲਾਮ ਨੂੰ ਆਪਣੇ ਨਾਲ ਲੈ ਆਏ। ਵਿਦੇਸ਼ੀ ਮੁਸਲਿਮ ਲੁਟੇਰਿਆਂ ਨੇ ਤਲਵਾਰ ਦੀ ਮਦਦ ਨਾਲ ਇਨ੍ਹਾਂ ਹਿੰਦੂਆਂ ਦਾ ਜ਼ਬਰਦਸਤੀ ਧਰਮ ਪਰਿਵਰਤਨ ਕੀਤਾ।

ਇੱਥੋਂ ਦੇ ਇਸਲਾਮੀ ਸੱਭਿਆਚਾਰ ਉੱਤੇ ਹਿੰਦੂ ਧਰਮ ਦਾ ਪ੍ਰਭਾਵ ਨਜ਼ਰ ਆਉਂਦਾ ਹੈ। ਲੋਕਾਂ ਅਤੇ ਸਥਾਨਾਂ ਦੇ ਨਾਮ ਅਜੇ ਵੀ ਅਰਬੀ ਅਤੇ ਸੰਸਕ੍ਰਿਤ ਵਿੱਚ ਰੱਖੇ ਗਏ ਹਨ। ਅੱਜ ਵੀ ਪਵਿੱਤਰ ਕੁਰਾਨ ਅਰਬੀ ਭਾਸ਼ਾ ਵਿੱਚ ਪੜ੍ਹਿਆ ਅਤੇ ਪੜ੍ਹਾਇਆ ਜਾਂਦਾ ਹੈ। ਯੂਰਪੀ ਸ਼ਕਤੀਆਂ ਇੱਥੇ ਮਸਾਲੇ ਦੇ ਵਪਾਰ ਵਿੱਚ ਏਕਾਧਿਕਾਰ ਲਈ ਇੱਕ ਦੂਜੇ ਨਾਲ ਲੜਦੀਆਂ ਸਨ। ਇੰਡੋਨੇਸ਼ੀਆ ਨੇ ਤਿੰਨ ਸਾਲਾਂ ਦੇ ਇਤਾਲਵੀ ਬਸਤੀਵਾਦ (ਦੂਜੇ ਵਿਸ਼ਵ ਯੁੱਧ ਤੋਂ ਬਾਅਦ) ਤੋਂ ਬਾਅਦ ਆਜ਼ਾਦੀ ਪ੍ਰਾਪਤ ਕੀਤੀ।

ਇੰਡੋਨੇਸ਼ੀਆ ਨਾਂ ਦੀ ਉਤਪਤੀ
ਇਸ ਦਾ ਅਤੇ ਨਾਲ ਦੇ ਹੋਰ ਟਾਪੂ ਦੇਸ਼ਾਂ ਦਾ ਨਾਮ ਭਾਰਤ ਦੇ ਪੁਰਾਣਾਂ ਵਿੱਚ ਦੀਪਾਂਤਰ ਭਾਰਤ (ਅਰਥਾਤ ਸਾਗਰ ਪਾਰ ਭਾਰਤ) ਹੈ। ਯੂਰਪ ਦੇ ਲੇਖਕਾਂ ਨੇ 150 ਵਰਸ਼ ਪੂਰਵ ਇਸਨੂੰ ਇੰਡੋਨੇਸ਼ੀਆ (ਇੰਦ = ਭਾਰਤ + ਨੇਸੋਸ = ਟਾਪੂ ਦੇ ਲਈ) ਦਿੱਤਾ, ਅਤੇ ਇਹ ਹੌਲੀ-ਹੌਲੀ ਲੋਕਾਂ ਵਿੱਚ ਇਹ ਨਾਂ ਹਰਮਨ-ਪਿਆਰਾ ਹੋ ਗਿਆ। ਦੀ ਹਜਰ ਦੇਵਾਂਤਰ‎ ਪਹਿਲਾ ਦੇਸ਼ੀ ਸੀ ਜਿਸਨੇ ਆਪਣੇ ਰਾਸ਼ਟਰ ਲਈ ਇੰਡੋਨੇਸ਼ੀਆ ਨਾਮ ਦਾ ਪ੍ਰਯੋਗ ਕੀਤਾ। ਕਾਵੀ ਭਾਸ਼ਾ ਵਿੱਚ ਲਿਖਿਆ ਭਿੰਨੇਕ ਤੁੰੰਗਲ ਇੱਕ (ਭਿੰਨਤਾ ਵਿੱਚ ਏਕਤਵ) ਦੇਸ਼ ਦਾ ਆਦਰਸ਼ ਵਾਕ ਹੈ। ਇੰਡੋਨੇਸ਼ੀਆ ਅਤੇ ਜਾਵਾ ਭਾਸ਼ਾ ਦੇ ਸ਼ਬਦ ਨੁਸਾਂਤਰ ਵਿੱਚ ਦੀਪਾਂਤਰ ਨਾਮ ਹੁਣ ਵੀ ਪ੍ਰਚੱਲਿਤ ਹੈ।

ਮਾਲੀ ਹਾਲਤ

ਇੰਡੋਨੇਸ਼ੀਆ ਇੱਕ ਮਿਸ਼ਰਤ ਅਰਥਵਿਵਸਥਾ ਵਾਲਾ ਦੇਸ਼ ਹੈ, ਜਿਸ ਵਿੱਚ ਨਿਜੀ ਖੇਤਰ ਅਤੇ ਸਰਕਾਰੀ ਖੇਤਰ ਦੋਨਾਂ ਦੀ ਭੂਮਿਕਾ ਹੈ। ਇੰਡੋਨੇਸ਼ੀਆ ਦੱਖਣ-ਪੂਰਬੀ ਏਸ਼ੀਆ ਦੀ ਸਭ ਤੋਂ ਵੱਡੀ ਅਰਥਵਿਵਸਥਾ ਹੈ ਅਤੇ ਜੀ-20 ਅਰਥਵਿਵਸਥਾਵਾਂ ਵਿੱਚੋਂ ਇੱਕ ਹੈ। 2010 ਵਿੱਚ, ਇੰਡੋਨੇਸ਼ੀਆ ਦਾ ਅਨੁਮਾਨਿਤ ਕੁੱਲ ਘਰੇਲੂ ਉਤਪਾਦ (ਨਾਮਮਾਤਰ) ਲਗਭਗ $910 ਬਿਲੀਅਨ ਸੀ। ਖੇਤੀ ਸੈਕਟਰ ਜੀਡੀਪੀ ਵਿੱਚ ਸਭ ਤੋਂ ਵੱਧ 44.4%, ਸੇਵਾ ਖੇਤਰ 37.1% ਅਤੇ ਉਦਯੋਗ 19.5% ਦਾ ਯੋਗਦਾਨ ਪਾਉਂਦਾ ਹੈ। 2010 ਤੋਂ, ਸੇਵਾ ਖੇਤਰ ਨੇ ਹੋਰ ਖੇਤਰਾਂ ਨਾਲੋਂ ਵੱਧ ਰੁਜ਼ਗਾਰ ਪ੍ਰਦਾਨ ਕੀਤਾ ਹੈ। ਹਾਲਾਂਕਿ, ਖੇਤੀਬਾੜੀ ਸੈਕਟਰ ਸਦੀਆਂ ਤੋਂ ਪ੍ਰਮੁੱਖ ਰੁਜ਼ਗਾਰਦਾਤਾ ਸੀ। ਇੰਡੋਨੇਸ਼ੀਆ ਦੁਨੀਆ ਦੀ 8ਵੀਂ ਸਭ ਤੋਂ ਵੱਡੀ ਅਰਥਵਿਵਸਥਾ ਹੈ ਅਤੇ 2050 ਤੱਕ ਸਭ ਤੋਂ ਵੱਡੀ ਅਰਥਵਿਵਸਥਾ ਅਤੇ ਮਹਾਂਸ਼ਕਤੀ ਬਣ ਸਕਦੀ ਹੈ। ਵਿਸ਼ਵ ਵਪਾਰ ਸੰਗਠਨ ਨੇ ਭਵਿੱਖਬਾਣੀ ਕੀਤੀ ਸੀ ਕਿ 2020 'ਚ ਇੰਡੋਨੇਸ਼ੀਆ ਚੀਨ ਨੂੰ ਪਿੱਛੇ ਛੱਡ ਕੇ ਦੁਨੀਆ ਦਾ ਸਭ ਤੋਂ ਵੱਡਾ ਬਰਾਮਦਕਾਰ ਬਣ ਜਾਵੇਗਾ, ਪਰ ਮੌਜੂਦਾ ਸਮੇਂ 'ਚ ਚੀਨ ਦੁਨੀਆ ਦਾ ਸਭ ਤੋਂ ਵੱਡਾ ਬਰਾਮਦਕਾਰ ਹੈ। ਇਸਦੇ ਤੇਲ ਅਤੇ ਗੈਸ, ਬਿਜਲੀ ਉਪਕਰਣ, ਪਲਾਈ-ਲੱਕੜ, ਰਬੜ ਅਤੇ ਟੈਕਸਟਾਈਲ ਮੁੱਖ ਨਿਰਯਾਤ ਰਹਿਣਗੇ। ਰਸਾਇਣ, ਬਾਲਣ ਅਤੇ ਖੁਰਾਕੀ ਵਸਤੂਆਂ ਵੀ ਮੁੱਖ ਨਿਰਯਾਤ ਹੋਣਗੇ। ਵਿਸ਼ਵ ਵਪਾਰ ਸੰਗਠਨ ਦੇ ਅਨੁਸਾਰ, ਇੰਡੋਨੇਸ਼ੀਆ ਦੀ ਆਰਥਿਕਤਾ 4 ਟ੍ਰਿਲੀਅਨ ਡਾਲਰ ਦੀ ਹੈ।

ਭਾਸ਼ਾ

ਇੱਥੇ ਦੀ ਮੁੱਖ ਭਾਸ਼ਾ ਇੰਡੋਨੇਸ਼ੀਆਈ ਹੈ। ਇਸ ਦੇਸ਼ ਦੀਆਂ ਹੋਰ ਭਾਸ਼ਾਵਾਂ ਵਿੱਚ ਜਾਵਾ, ਬਾਲਨੀਜ਼, ਭਾਸ਼ਾ ਸੁੰਡਾ, ਭਾਸ਼ਾ ਮਦੁਰਾ ਆਦਿ ਵੀ ਹਨ। ਪ੍ਰਾਚੀਨ ਭਾਸ਼ਾ ਦਾ ਨਾਮ ਕਾਵੀ ਸੀ ਜਿਸ ਵਿੱਚ ਦੇਸ਼ ਦੇ ਪ੍ਰਮੁੱਖ ਸਾਹਿਤਿਅਕ ਗਰੰਥ ਹਨ। ਇੱਥੇ ਅਰਬੀ ਅਤੇ ਅੰਗਰੇਜ਼ੀ ਭਾਸ਼ਾ ਦਾ ਪ੍ਰਚਲਨ ਵੀ ਵੱਧ ਰਿਹਾ ਹੈ।

ਚੁਨੌਤੀਆਂ

ਇਸਦੇ ਬਾਅਦ ਵੀ ਇੰਡੋਨੇਸ਼ੀਆ ਦਾ ਇਤਿਹਾਸ ਉਥਲ-ਪੁਥਲ ਨਾਲ ਭਰਿਆ ਰਿਹਾ ਹੈ, ਭਾਵੇਂ ਕੁਦਰਤੀ ਆਫ਼ਤਾਂ, ਭ੍ਰਿਸ਼ਟਾਚਾਰ, ਵੱਖਵਾਦ ਜਾਂ ਲੋਕਤੰਤਰੀਕਰਨ ਪ੍ਰਕਿਰਿਆ ਤੋਂ ਪੈਦਾ ਹੋਈਆਂ ਚੁਣੌਤੀਆਂ ਕਾਰਨ ਹੋਵੇ। ਸਾਲ 2004 ਦੇ ਅੰਤ ਵਿੱਚ ਆਏ ਸੁਨਾਮੀ ਲਹਿਰਾਂ ਦੀ ਵਿਨਾਸ਼ਲੀਲਾ ਵਲੋਂ ਇਹ ਦੇਸ਼ ਸਭ ਤੋਂ ਜਿਆਦਾ ਪ੍ਰਭਾਵਿਤ ਹੋਇਆ ਸੀ। ਇੱਥੇ ਦੇ ਆਚੇ ਪ੍ਰਾਂਤ ਵਿੱਚ ਲਗਭਗ ਡੇਢ ਲੱਖ ਲੋਕ ਮਾਰੇ ਗਏ ਸਨ ਅਤੇ ਹਜ਼ਾਰਾਂ ਕਰੋੜਾਂ ਦੀ ਜਾਇਦਾਦ ਦਾ ਨੁਕਸਾਨ ਹੋਇਆ ਸੀ।

ਪ੍ਰਾਚੀਨ ਰਾਜਵੰਸ਼ 

 ਸ਼ਰੀਵਿਜੈ ਰਾਜਵੰਸ਼ 
 ਸ਼ੈਲੇਂਦਰ ਰਾਜਵੰਸ਼ 
 ਸਞਜੈ ਰਾਜਵੰਸ਼ 
 ਮਾਤਾਰਾਮ ਰਾਜਵੰਸ਼ 
 ਕੇਦਿਰਿ ਰਾਜਵੰਸ਼ 
 ਸਿੰਹਸ਼ਰੀ 
 ਮਜਾਪਹਿਤ ਸਾਮਰਾਜ

ਫੋਟੋ ਗੈਲਰੀ

ਸ਼੍ਰੇਣੀ:ਇੰਡੋਨੇਸ਼ੀਆ